Fontana di Trevi

**Fontana di Trevi** on suihkulähde Quirinalen alueella Roomassa. Se on kaupungin suurin ja tunnetuin suihkulähde. 

Vuonna 1762 valmistunut suihkulähde sisältää suuren tekokallion, patsaita ja  altaan. Sen taustalla on Palazzo Polin 20 metriä korkea ja 26 metriä leveä barokkielementeillä koristeltu julkisivu.

Rakennelma sijaitsee kolmen tien risteyksessä. Tästä tulee suihkulähteen nimi: *tre vie* – kolme tietä.

*Fontana di Trevin* luokse pääsystä alettiin periä kahden euron maksua 1. helmikuta 2026 alkaen, jonka jälkeen suihkulähdettä voi katsoa ilmaiseksi kauempaa. Rooman asukkaat pääsevät teoksen luo ilmaiseksi.

## Kuvaus
__NOTOC__
Palatsin seinää vasten on pystytetty riemukaarta muistuttava rakennelma, jossa jättimäiset pylväät erottavat toisistaan kolme lokeroa. 

Keskimmäisessä lokerossa Carraran marmorista tehty Okeanos-jumalan muotokuva ratsastaa simpukankuorista tehdyssä vaunussa, jota vetävät "meren hevoset". Toinen hevosista on raivopäinen, mikä kuvaa myrskyn tuhoisaa voimaa; toinen on säyseä, mikä kuvastaa vettä sen suotuisassa lepotilassa. Hevoset syöksyvät kallioiden ja veden virran yli tritonien ohjastamina. Toinen tritoneista puhaltaa kotilonkuoresta tehtyyn trumpettiin kuuluttaakseen Okeanoksen saapuneeksi. 

Patsaiden jalustana toimiva travertiininen kallio ulottuu palatsin julkisivun levyiseksi. Okeanoksen vaunujen alta kumpuava vesi virtaa portaita pitkin altaaseen. Vertauskuvalliset ihmishahmot ja kohokuvat koristavat ympäröiviä paneeleja ja syvennyksiä. 

Seinän reunasyvennyksiin on sijoitettu terveyden ja hedelmällisyyden kuvat.

Tarinan mukaan Agrippa päätti parantaa Rooman vedensaantia akveduktin avulla, ja muuan nuori tyttö näytti Agripan joukoille vesilähteen sijainnin. Lähteestä sai alkunsa kanava, josta *Fontana di Trevin* vesi on peräisin. Tytöstä kanava sai nimensä Acqua Vergine. Kertomusta kuvaava reliefi on kiinnitetty *Fontana di Trevin* seinään. 

Neljä vertauskuvallista hahmoa seisoo pylväiden päällä. Ne ovat "niittyjen ja puutarhojen mukavuudet", "syksyn lahjat", "peltojen hedelmällisyys" ja "kukkien runsaus".

Teos ilmentää luonnontieteiden kehitystä valistusajalla. Vuonna 1723 Giovanni Poleni oli ensimmäistä kertaa kuvannut veden kiertokulun. *Fontana di Trevi* on Polenin paljastamien periaatteiden symbolinen toisinto. Teoksessa alkuvoimainen vesi, jota edustaa Okeanos, nousee maalle tuomaan elämää. Teoksen tarkoitus on ilahduttaa samalla kun se tarjoaa katsojalle luonnontieteen oppitunnin.

*Fontana di Trevin* ja sitä ympäröivän Trevin kaupunginosan alapuolella, tuhansiksi vuosiksi maahan hautautuneena, sijaitsee Vicus Caprarius: roomalaisen asuntolan raunio, joka on nykyään turistikohde .

## Historia
Suihkulähteen suunnitteli Nicola Salvi paavi Klemens XII:n käskystä ja sen rakentaminen aloitettiin vuonna 1732. Suihkulähde valmistui vuonna 1762 sekä suunnittelijan ja rakennuttajan jo kuoltua. Vesi suihkulähteeseen johdettiin Aqua Virgo -nimisen akveduktin kautta ja yksi sen tehtävistä oli koristaa vesijohdon päätepistettä. 

Vuonna 1998 vesilähteen vuotokohtia korjattiin ja siihen asennettiin uudet pumput. Tammikuussa vuonna 2013 julkistettiin tieto, että italialainen muotitalo Fendi sponsoroi suihkulähteen peruskorjauksen. Kesäkuun 5. 2014 alkanut peruskorjaus kesti 20 kuukautta ja maksoi yli 2 miljoonaa euroa.

## Galleria

Tiedosto:Roma 2023 43.jpg
Tiedosto:Fontana di Trevi - Roma (2010).jpg
Tiedosto:Trevi fountain, Rome, 2011.jpg
Tiedosto:0 Fontaine de Trevi à Rome (3).JPG
Tiedosto:Rome (Italy, October 2019) - 182 (50588853038).jpg|Okeanos tritonien välissä, taustallaan Yltäkylläisyys ja Terveys.
Tiedosto:Fontana di Trevi by TC.jpg
Tiedosto:Fontana di Trevi Fountain - Roma - Italia Italy - Castielli - CC0 - panoramio - gnuckx (16).jpg|Okeanos ja valtikka.
Tiedosto:TreviRoma 232.jpg|Vasen tritoni.
Tiedosto:TreviRoma 231.jpg|Oikeanpuoleinen tritoni.
Tiedosto:Abundance fontana di Trevi Roma.jpg|Yltäkylläisyys runsaudensarven kanssa.
Tiedosto:Filippo della valle, salubrità.jpg|Terveys
Tiedosto:Relief Agrippa fontana di Trevi Roma.jpg|Agrippa taustaseinän yläosassa.
Tiedosto:Relief maiden fontana di Trevi Roma.jpg|Aqua Virgo taustaseinän yläosassa.
Tiedosto:Fontana de Trevi, detalles, Roma, Italia, verano 2016 14.jpg|"Syksyn lahjat"
Tiedosto:Fontana de Trevi, detalles, Roma, Italia, verano 2016 16.jpg|"Kukkien runsaus"
Tiedosto:Fontaine Trevi - Rome (IT62) - 2021-08-28 - 13.jpg
Tiedosto:COA Clemens XII fontana di Trevi Roma.jpg
Tiedosto:Fountain Trevi detail Rome.jpg
Tiedosto:Trevi Fountain 1 - Rome.jpg
Tiedosto:Trevi Fountain & some admirers (40198954861).jpg
Tiedosto:Roma, Fontana di Trevi (5).jpg


## Populaarikulttuurissa

Näyttelijät Anita Ekberg ja Marcello Mastroianni kahlasivat Trevin suihkulähteessä Federico Fellinin elokuvassa Ihana elämä (1960).

Trevin suihkulähteeseen liittyy uskomus: jos Roomassa vieraileva heittää kolikon suihkulähteeseen, hän palaa kaupunkiin takaisin. Tapa on peräisin elokuvasta ''Kolme kolikkoa lähteessä'' (1954). Kolikoista kertyy noin 1,7 miljoonaa dollaria vuodessa eli lähes 5000 dollaria päivässä. Kolikot kerätään joka päivä. Varat käytetään hyväntekeväisyyteen.

## Lähteet
* 
* 

### Viitteet

## Kirjallisuutta

* John A. Pinto: *The Trevi Fountain*. Yale University Press, 1986.

## Aiheesta muualla

* Livekuvaa Fontana di Treviltä